

|  |
| --- |
| Plan Proračuna Grada Pleternice |
| za 2023. godinu - obrazloženje |

# 1. UVOD

Odredbama članka 39. Zakona o proračunu („Narodne novine“, broj 144/21), predstavničko tijelo donosi proračuna na razini skupine ekonomske klasifikacije za iduću proračunsku godinu i projekciju za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Uz proračun se donosi i Odluka o izvršenju proračuna.

1. OBRAZLOŽENJE PLANA PRORAČˇUNA GRADA PLETERNICE ZA 2023. GODINU

Proračun je akt kojim se procjenjuju prihodi i primici te utvrđuju rashodi i izdaci JLS za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun se odnosi na fiskalnu godinu koja predstavlja razdoblje od 12 mjeseci od početka pa do kraja godine. Zakonodavni akt kojim su regulirana sva pitanja vezana uz proračun je Zakon o proračunu (»Narodne novine«, broj 144/21).

Vlada Republike Hrvatske donijala je u rujnu 2022. godine Smjernice za izradu Državnog proračuna Republike Hrvatske za 2023. i projekcija za 2024. i 2025. godinu (dalje u tekstu: Smjernice). Sukladno Zakonu o proračunu („Narodne novine“, broj 144/21) na temelju Smjernica, Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2023.-2025. Upute su dostavljene Gradu na temelju kojih je upravno tijelo za proračun i financije, izradilo svoje upute za izradu financijskog plana za 2023.-2025. godine. Izrađene Upute dostavljene su svim proračunskim korisnicima na postupanje.

Metodologija izrade proračuna nije se mijenjala, temelji se na propisima Zakona o proračunu i podzakonskim aktima kojima se regulira provedba zakonskih rješenja, i to Pravilnika o proračunskim klasifikacijama („Narodne novine“, broj 26/10, 120/13 i 1/20) i Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18 i 126/19). Plan proračuna se zasniva na proračunskim načelima, a jedno od proračunskih načela je i načelo transparentnosti. Grad Pleternica kontinuirano radi na povećanju proračunske transparentnosti, od objave proračunskih dokumenata, izrade knjižice Proračun u malom, do uključivanja građana u proces izrade proračuna. Nacrt Prijedloga Proračuna upućen je putem mrežne stranice Grada na javno savjetovanje.

Proračun sadržava:

* + **Opći dio proračuna:**
* Račun prihoda i rashoda u kojem su prikazani svi prihodi i rashodi prema ekonomskoj klasifikaciji npr.: prihodi od poreza, imovine, pristojbi te rashodi za zaposlene, financijski rashodi.
* Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja. Račun prihoda i rashoda prikazuje prikupljena i potrošena sredstva u toku jedne godine stoga se on sastoji od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmove. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.
  + **Poseban dio proračuna:**
* Plan rashoda i izdataka raspoređen po organizacijskim jedinicama i proračunskim korisnicima iskazanim po vrstama te raspoređenim u programe koji se sastoje od aktivnosti i projekata.

Sukladno preporukama Ministarstva financija, a vezano za definiranje programa prilikom izrade proračuna, proračun za 2021. godinu sadrži sljedeće programe:

* 1000 – Javna uprava i administracija
* 1001 – Prostorno uređenje i unapređenje stanovanja
* 1002 – Upravljanje imovinom
* 1003 – Održavanje objekata i uređaja komunalne infrastrukture
* 1004 – Izgradnja objekata i uređaja komunalne infrastrukture
* 1005 – Razvoj i upravljanje sustava vodoopskrbe, odvodnje i zaštite voda
* 1006 – Jačanje gospodarstva
* 1007 – Potpora poljoprivredi
* 1008 – Poticanje razvoja turizma
* 1009 – Predškolski odgoj
* 1010- Osnovno i srednjoškolsko obrazovanje
* 1011 – Visoko obrazovanje
* 1012 – Organiziranje i provođenje zaštite i spašavanje
* 1013 – Razvoj civilnog društva
* 1014 – Promicanje kulture
* 1015 – Razvoj sporta i rekreacije
* 1016 – Socijalna skrb
* 1017 – Zaštita okoliša

Proračun Grada Pleternice za 2023. godinu planira se u iznosu od 9.080.456,00€. U nastavku se daje račun prihoda i rashoda – opći dio.

|  |  |  |  |
| --- | --- | --- | --- |
|  | Plan 2023. | Projekcija  2024. | Projekcija  2025. |
| **Račun prihoda i rashoda** |  |  |  |
| Prihodi poslovanja | 9.010.456,00 | 8.175.346,00 | 9.815.346,00 |
| Prihodi od prodaje nefinancijske imovine | 70.000,00 | 50.000,00 | 50.000,00 |
| UKUPNO PRIHODI: | 9.080.456,00 | 8.225.346,00 | 9.865.346,00 |
| Rashodi poslovanja | 4.737.078,00 | 4.024.728,00 | 4.024.728,00 |
| Rashodi za nabavu nefinancijske imovine | 4.343.378,00 | 4.200.618,00 | 5.840.618,00 |
| UKUPNO RASHODI: | 9.080.456,00 | 8.225.346,00 | 9.865.346,00 |
| RAZLIKA VIŠAK/MANJAK | 0,00 | 0,00 | 0,00 |

|  |  |  |  |
| --- | --- | --- | --- |
| **Raspoloživa sredstva iz prethodnih godina** |  |  |  |
| Ukupan donos viška/manjka iz prethodnih godina | 0,00 | 0,00 | 0,00 |
| Dio koji će se rasporediti/pokriti u razdoblju | 0,00 | 0,00 | 0,00 |

|  |  |  |  |
| --- | --- | --- | --- |
| **Račun financiranja** |  |  |  |
| Primici od financijske imovine i zaduživanja | 0,00 | 0,00 | 0,00 |
| Izdaci za financijsku imovinu i otplate zajmova | 0,00 | 0,00 | 0,00 |
| NETO FINANCIRANJE | 0,00 | 0,00 | 0,00 |

|  |  |  |  |
| --- | --- | --- | --- |
| **VIŠAK/MANJAK + NETO FINANCIRANJE + RASPOLOŽIVA SREDSTVA IZ PRETHODNIH GODINA** | **0,00** | **0,00** | **0,00** |

***Tablica.*** *Plan proračuna Grada Pleternice za 2023. s projekcijama 2024. i 2025.*

* 1. **PRIHODI I PRIMICI**

Kad govorimo o proračunskim prihodima i primicima oni mogu biti kapitalni prihodi, prihodi poslovanja te pomoći ili donacije. Kapitalni prihodi predstavljaju prihode od kapitalnih pomoći iz državnog ili županijskog proračuna te institucija i tijela EU. To su prihodi od nefinancijske imovine nastali od prodaje građevinskog zemljišta ili stanova u vlasništvu JLS-a. Prihodi poslovanja sastoje se od poreznih i neporeznih prihoda. Porezni prihodi su recimo, porez i prirez na dohodak, porez na imovinu i porez na robu i usluge dok u neporezne prihode spadaju prihodi od financijske imovine, prihodi od nefinancijske imovine, prihodi od upravne i administrativne pristojbe, prihodi od kamata na dane zajmove, prihodi nastali od kazne i upravne mjere te drugi prihodi. Pomoći ili donacije mogu biti donacije od pravnih i fizičkih osoba izvan općeg proračuna. Pomoći ili donacije su prilično značajna stavka u proračunima lokalnih jedinica. To su sredstva što ih jedna državna jedinica prima od druge državne jedinice ili međunarodne institucije, a ne mora ih vratiti niti za njih dati neku naknadu. Primici u proračunu mogu nastati od primitaka od financijske imovine i zaduživanja.

U tablici dolje daje se Plan prihoda i primitaka Proračuna Grada Pleternice za 2023. godinu s projekcijama za 2024. i 2025. godinu:

|  |  |  |  |  |
| --- | --- | --- | --- | --- |
|  |  | **PLAN** | **PROJEKCIJA** | **PROJEKCIJA** |
|  |  | **3 (€)** | **4 (€)** | **5 (€)** |
| **BROJ KONTA** | **VRSTA PRIHODA / PRIMITAKA** | **2023** | **2024** | **2025** |
| **A. RAČUN PRIHODA I RASHODA** | |  |  |  |
| **6** | **Prihodi poslovanja** | **9.010.456,00** | **8.175.346,00** | **9.815.346,00** |
| 61 | Prihodi od poreza | 1.327.865,00 | 1.121.580,00 | 1.471.580,00 |
| 63 | Pomoći iz inozemstva i od subjekata unutar općeg proračuna | 6.870.159,00 | 6.300.334,00 | 7.590.334,00 |
| 64 | Prihodi od imovine | 164.386,00 | 124.386,00 | 148.386,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 557.900,00 | 538.900,00 | 514.900,00 |
| 66 | Prihodi od prodaje proizvoda i robe te pruženih usluga i prihodi od donacija | 83.146,00 | 83.146,00 | 83.146,00 |
| 68 | Kazne, upravne mjere i ostali prihodi | 7.000,00 | 7.000,00 | 7.000,00 |
| **7** | **Prihodi od prodaje nefinancijske imovine** | **70.000,00** | **50.000,00** | **50.000,00** |
| 71 | Prihodi od prodaje neproizvedene dugotrajne imovine | 66.000,00 | 46.000,00 | 46.000,00 |
| 72 | Prihodi od prodaje proizvedene dugotrajne imovine | 4.000,00 | 4.000,00 | 4.000,00 |

***Tablica.****. Plan prihoda/primitaka Proračuna Grada Pleternice u 2023 godini s projekcijama za 2024. i 2025.*

## PRIHODI POSLOVANJA

**Prihodi od poreza** – *porez i prirez na dohodak od nesamostalnog rada i drugih samostalnih djelatnosti umanjen za povrat poreza i prireza na dohodak po godišnjoj prijavi,*

Prihodi od poreza i prireza na dohodak planiraju se u iznosu od 1.327.865 EUR.

**Prihodi od imovine** – planira se u iznosu od 164.386 EUR.

**Prihodi od prodaje proizvoda i robe te pruženih usluga i prihodi od donacija** – planiraju se u iznosu od 83.146 EUR.

**Prihod od upravnih i administrativnih pristojbi, pristojbi po posebnim propisima i naknadama** – gradske i općinske upravne pristojbe, boravišne pristojbe i dr. – planiraju se u iznosu od 557.900 EUR

**Kazne, upravne mjere i ostali prihodi**  - planiraju se u iznosu od 7.000 EUR.

**Pomoći iz iznozemstva i od subjekata unutar općeg proračuna** - *tekuće pomoći iz gradskih proračuna, tekuće pomoći iz županijskih proračuna, kapitalne pomoći iz državnog proračuna, pomoći temeljem EU sredstava.*

|  |  |  |  |  |  |
| --- | --- | --- | --- | --- | --- |
| **NAZIV** | **POMOĆI (EU) P0010** | **POMOĆI (DRŽAVA+JVP OD GRADOVA) P0004** | **POMOĆI OD IZV. KOR.(ŽUC+HV+HZZ+FZZOEU) P0005** | **DEC.SREDSTVA JVP-DRŽAVA P0007** | **IZNOS** |
| **KURIJA KUŠEVIĆ** | 140.000,00 | 0,00 |  |  | **140.000,00** |
| **A. ŠTAMPAR** | 85.000,00 | 0,00 |  |  | **85.000,00** |
| **MUZEJ BEĆARCA** | 239.479,00 | 21.131,00 |  |  | **260.610,00** |
| **KAMP ZARILAC** | 70.000,00 | 0,00 |  |  | **70.000,00** |
| **SLAVONSKA KUĆA** | 1.000.000,00 | 0,00 |  |  | **1.000.000,00** |
| **DOM POLOJE** |  | 10.000,00 |  |  | **10.000,00** |
| **JAVNI RADOVI** |  | 0,00 | 25.000,00 |  | **25.000,00** |
| **CESTA (MRRFEU)** |  | 80.000,00 |  |  | **80.000,00** |
| **JAVNA RASVJETA (MRRFEU)** |  | 70.000,00 |  |  | **70.000,00** |
| **NOGOSTUPI I ŠETNICE** |  | 0,00 | 560.000,00 |  | **560.000,00** |
| **TIC S INKUBATOROM** | 120.000,00 | 0,00 |  |  | **120.000,00** |
| **VRTIĆ KUZMICA** | 1.000.000,00 |  |  |  | **1.000.000,00** |
| **DVD PLETERNICA** | 110.000,00 |  |  |  | **110.000,00** |
| **ŠPORT-GRAĐ OBJEKTI** | 10.000,00 |  |  |  | **10.000,00** |
| **CENTAR RANE INTERV.** | 100.000,00 |  |  |  | **100.000,00** |
| **CENTAR ZA STARIJE** | 200.000,00 |  |  |  | **200.000,00** |
| **ZAŽELI** | 144.450,00 |  |  |  | **144.450,00** |
| **NABAVA OPREME** |  | 1.000,00 |  |  | **1.000,00** |
| **JVP PSŽ-od gradova** |  | 73.952,00 |  |  | **73.952,00** |
| **JVP PSŽ-od DRŽAVE** |  | 0,00 |  | 270.500,00 | **270.500,00** |
| UKUPNO | 3.218.929,00 | 256.083,00 | 585.000,00 | 270.500,00 | 4.330.512,00 |

Tablica. Plan prihoda tekućih i kapitalnih pomoći iz državnog proračuna te temeljem prijenosa EU sredstava u 2023. godini

## PRIHODI OD PRODAJE NEFINANCIJSKE IMOVINE

**Prihod od prodaje neproizvedene dugotrajne imovine –** *ostala zemljišta*

Prihod se planira u visini od 67.000 EUR

**Prihod od prodaje proizvedene dugotrajne imovine** – *ostali stambeni objekti*

Prihod od prodaje građevinskih objekata planira se u visini od 4.000 EUR.

* 1. **RASHODI I IZDACI**

Proračunski rashodi i izdaci su svi troškovi koji su nastali u JLS. Rashodi se u općem i u posebnom dijelu proračuna prikazuju prema:

* ekonomskoj klasifikaciji kao što su naknade zaposlenima, građanima i kućanstvima te subvencije
* programskoj klasifikaciji po programima kao što su poticanje zapošljavanja i razvoja poduzetništva, vatrogastvo i civilna zaštita, program socijalne skrbi i novčane pomoći…
* aktivnostima i projektima kao što su izgradnja vrtića, održavanje nerazvrstanih cesta, pomoć vjerskim zajednicama, sufinanciranje nabave udžbenika…
* organizacijskoj klasifikaciji kao što su opće službe grada – upravni odjel te proračunski korisnici

U nastavku slijedi plan rashoda i izdataka Proračuna Grada Pleternice za 2023. godinu s projekcijama za 2024. i 2025.:

|  |  |  |  |  |
| --- | --- | --- | --- | --- |
| **3** | **Rashodi poslovanja** | **4.737.078,00** | **4.024.728,00** | **4.024.728,00** |
| 31 | Rashodi za zaposlene | 1.324.229,00 | 1.125.339,00 | 1.125.339,00 |
| 32 | Materijalni rashodi | 1.961.602,00 | 1.648.142,00 | 1.648.142,00 |
| 34 | Financijski rashodi | 13.147,00 | 13.147,00 | 13.147,00 |
| 35 | Subvencije | 165.000,00 | 165.000,00 | 165.000,00 |
| 36 | Pomoći dane u inozemstvo i unutar općeg proračuna | 36.700,00 | 36.700,00 | 36.700,00 |
| 37 | Naknade građanima i kućanstvima na temelju osiguranja i druge naknade | 302.000,00 | 302.000,00 | 302.000,00 |
| 38 | Ostali rashodi | 934.400,00 | 734.400,00 | 734.400,00 |
| **4** | **Rashodi za nabavu nefinancijske imovine** | **4.343.378,00** | **4.200.618,00** | **5.840.618,00** |
| 41 | Rashodi za nabavu neproizvedene dugotrajne imovine | 116.000,00 | 96.000,00 | 96.000,00 |
| 42 | Rashodi za nabavu proizvedene dugotrajne imovine | 4.207.378,00 | 4.084.618,00 | 5.724.618,00 |
| 45 | Rashodi za dodatna ulaganja na nefinancijskoj imovini | 20.000,00 | 20.000,00 | 20.000,00 |

***Tablica.*** *Plan rashoda/izdataka Proračuna Grada Pleternice za 2023. godinu s projekcijama za 2024. i 2025.*

## RASHODI POSLOVANJA

**Rashodi za zaposlene –** *plaće za redovan rad, ostali rashodi za zaposlene, doprinosi na plaće*

Rashodi za zaposlene planiraju su u iznosu 1.324.229 EUR što je povećanje u odnosu na proračun 2022. godine iz vodećeg razloga povećanja broja zaposlenih u Dječjem vrtiću Tratinčica. Rashodi za zaposlene obuhvaćaju plaće, doprinose na plaće i ostale rashode za zaposlenike gradske uprave i proračunskih korisnika. Rashodi za zaposlene u jedinstvenom upravnom odjelu financiraju takokđer iz EU projekata dok se rashodi za zaposlene u programu javnih radova i projekata Zaželi i ostvari financiraju iz mjera Hrvatskog zavoda za zapošljavanje i EU projekata u 100% iznosu kao i rashodi za zaposlene u Javnoj ustanovi Pleternica, za vrijeme trajanja projekta. Rashodi za zaposlene u Javnoj vatrogasnoj postrojbi Požeško-slavonske županije financiraju se iz pomoći izravnanja za decentralizirane funkcije u 100% iznosu.

|  |  |  |  |
| --- | --- | --- | --- |
| **Rashodi za zaposlene** | **Plan**  **proračuna 2023.** | **Projekcija 2024.** | **Projekcija 2025.** |
| Gradska uprava Pleternica – jedinstveni upravni |  |  |  |
| odjel | 225.000 | 225.000 | 225.000 |
| Gradska uprava Pleternica – jedinstveni upravni |  |  |  |
| odjel – projekti | 11.000 | 11.000 | 11.000 |
|  |  |  |  |
| Projekt Zaželi i ostvari II |  |  |  |
| Program javnih radova | 126.500 | 0 | 0 |
| Javna vatrogasna postrojba Požeško-slavonske  županije | 310.126 | 310.126 | 310.126 |
| Hrvatska knjižnica i čitaonica Pleternica | 47.500 | 47.500 | 47.500 |
| Dječji vrtić Tratinčica – predškola | 14.700 | 14.700 | 14.700 |
| Dječji vrtić Tratinčica – redovna djelatnost | 438.550 | 438.550 | 438.550 |
| Dječji vrtić Tratinčica – EU projekt | 24.440 | 21.440 | 21.440 |
| Javna ustanova Pleternica – projekt Muzej bećarca | 2.871.000,00 | 2.871.000,00 | 2.871.000,00 |
|  |  |  |  |
|  |  |  |  |

***Tablica.*** *Plan rashoda za zaposlene u gradskoj upravi i proračunskim korisnicima u 2023. godini i projekcije 2024. i 2025.*

**Materijalni rashodi –** *naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, ostali nespomenuti rashodi poslovanja*

Materijalni rashodi planiraju se u iznosu od 1.961.602 EUR.

**Financijski rashodi –** *kamate za primljene kredite i zajmove, ostali financijski rashodi*

Financijski rashodi planiraju se u iznosu od 13.147 EUR.

**Subvencije –** *subvencije trgovačkim društvima, zadrugama, poljoprivrednicima i obrtnicima izvan javnog sektora*

Subvencije se planiraju u iznosu od 165.000 EUR, a odnose se na potpore malom i srednjem poduzetništvu (100.000 EUR) kroz Program razvoja gospodarstva Grada Pleternice te pomoć poljoprivrednicima (40.000 EUR). Ostali dio subvencija odnosi se sufinanciranje rada reciklažnog dvorišta u Pleternici (25.000 EUR).

**Naknade građanima i kućanstvima na temelju osiguranja i druge naknade –** *ostale naknade građanima i kućanstvima iz proračuna*

Planiraju se rashodi u visini od 302.000 EUR za naknade koje se isplaćuju korisnicima Socijalnog programa Grada Pleternice, a uključuje jednokratne pomoći, stipendije studentima, božićnice i uskrsnice umirovljenicima, naknade za novorođenu djecu, potpore za kupnju prve nekretnine, potpore za djecu do 12 godina.

**Ostali rashodi –** *tekuće donacije, kapitalne donacije, kapitalne pomoći*

Planiraju se rashodi za financiranje programa javnih potreba u kulturi, športu, civilnih udruga, financiranje vatrogastva, aktivnosti zaštite i spašavanja, nabavu radnih bilježnica za učenike osnovne škole, rad Hrvatskog crvenog križa, političke stranke i sl. Rashod se također odnosi na prijenos EU sredstava partnerima u projektima.

## RASHODI ZA NABAVU NEFINANCIJSKE IMOVINE

**Rashodi za nabavu neproizvedene dugotrajne imovine –** *materijalna imovina – prirodna bogatstva*

Rashodi se planiraju u iznosu od 116.000 EUR

**Rashodi za nabavu proizvedene dugotrajne imovine –** *građevinski objekti, postrojenja i oprema, prijevozna sredstva, knjige, umjetnička djela i ostale izložbene vrijednosti, nematerijalna proizvedena imovina*

Rashodi se planiraju u iznosu od 4.207.378 EUR (posebno obrazloženo u okviru Posebnog dijela Proračuna)

**Rashodi za dodatna ulaganja na nefinancijskoj imovini –** *dodatna ulaganja na građevinskim objektima*

Rashodi se planiraju u iznosu od 20.0000 EUR.

## IZDACI ZA FINANCIJSKU IMOVINU I OTPLATE ZAJMOVA

**Izdaci za financijsku imovinu i otplate zajmova –** *otplata glavnice primljenih kredita i zajmova od kreditnih i ostalih financijskih institucija u javnom sektoru*

Ne planiraju se izdaci po ovoj osnovi.

* 1. **RASHODI I IZDATCI GRADSKE UPRAVE I PRORAČUNSKIH KORISNIKA**

U nastavku se daje pregled ukupno planiranih rashoda i izdataka Proračuna Grada Pleternice u 2023. godini gradske uprave i proračunskih korisnika.

|  |  |  |  |  |  |  |
| --- | --- | --- | --- | --- | --- | --- |
| Opis | Plan 2023. | | Projekcija  2024 | | Projekcija 2025. | |
| **Opće službe grada – upravni odjel** | | | | | | |
| Rashodi i izdaci | 9.080.456 | | 8.225.346 | | 9.865.345 | |
| **Javna vatrogasna postrojba Požeško- slavonske županije** | | | | | | |
| Rashodi i izdaci | 345.846 | | 345.846 | | 345.846 | |
| **Hrvatska knjižnica i čitaonica** | | | | | | |
| Rashodi i izdaci | 120.000 | | 120.000 | | 120.000 | |
| **Dječji vrtić Tratinčica** | |  | |  | |  |
| Rashodi i izdaci | | 740.900 | | 690.900 | | 690.900 |
| **Javna ustanova Pleternica** | |  | |  | |  |
| Rashodi i izdaci | | 130.710 | | 81.500 | | 81.500 |

***Tablica 6****. Rashodi i izdaci Proračuna Grada Pleternice po glavama za 2023.godinu s projekcijama za 2024. i 2025.*

## OPĆE SLUŽBE GRADA – UPRAVNI ODJEL

### Program 1000 – Javna uprava i administracija

**Opis i cilj programa:** Grad Pleternica u samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području , ostale poslove sukladno posebnim zakonima. Grad Pleternica obavlja poslove iz samoupravnog djelokruga sukladno posebnim zakonima kojima se uređuju prethodno navedene pojedine djelatnosti. Poslovi iz samoupravnog djelokruga detaljnije se utvrđuju odlukama Gradskog vijeća i Gradonačelnika u skladu sa zakonom.

U okviru ovog programa osiguravaju se rashodi za dužnosnike, službenike i namještenike Grada Pleternice, rad Gradskog vijeća te ostale materijalne i financijske rashode neophodne za funkcioniranje Grada kao jedinice lokalne samouprave. U okviru ovog programa osiguravaju se sredstva za rad političkih stranaka i članova izabranih s liste grupe birača, a sukladno Zakonu o financiranju političkih aktivnosti, izborne promidžbe i referenduma. Aktivnosti i projekti u okviru programa su:

* + - * + osnovna aktivnost upravnih tijela
        + donacije političkim strankama
        + nabava opreme

**Osnovna aktivnost upravnih tijela – 482.000 EUR** - *plaća, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi*

U okviru ove aktivnosti osiguravaju se plaće dužnosnika, službenika i namještenika, osim dijela plaća koji se financira iz EU fondova i koji nalazi na drugim pozicijama proračuna, rashodi za zaposlene, doprinosi na plaću, naknade troškova zaposlenima (dnevnice, ostali rashodi službenih putovanja, naknade za prijevoz na posao i s posla te seminari, savjetovanja i simpoziji). Aktivnost obuhvaća rashode za materijal i energiju gradske uprave, rashode za usluge (usluge telefona, poštarine, usluge tekućeg i investicijskog održavanja postrojenja i opreme, ostale usluge promidžbe i informiranja, zakupnine i najamnine za prijevozna sredstva, ostale intelektualne, računalne i nespomenute usluge, usluge pri registraciji prijevoznih sredstava i ostale nespomenute usluge), ostale nespomenute rashode poslovanja (naknade za rad članovima Gradskog vijeća, premije osiguranja imovine, reprezentacije i tuzemne članarine) te ostale financijske rashode.

**Donacije političkim strankama – 9.000 EUR -** *tekuće donacije*

Rashod se odnosi na isplatu sredstava političkim strankama i članovima izabranim s liste grupe birača, a sukladno Odluci o raspoređivanju sredstava za rad političkih stranaka i članova izabranih s liste grupe birača zastupljenih u Gradskom vijeću Grada za 2023. godinu.

**Nabava opreme – 8.000 EUR** *– postrojenja i oprema, prijevozna sredstva, nematerijalna proizvedena imovina*

U okviru aktivnosti osiguravaju se sredstva za nabavu opreme, otkup prijevoznog sredstva nakon isteka ugovora o leasingu te nabavu računalnih programa.

### Program 1001 – Prostorno uređenje i unapređenje stanovanja

**Opis i cilj programa:** U okviru programa osiguravaju se sredstva za izmjene prostorno-planske dokumentacije, katastarske izmjere, geodetsko-katastarske usluge i sl. s ciljem uređivanja zemljišnih knjiga te osiguravanja prostorno-urbanističkog razvoja grada. Aktivnosti i projekti u okviru programa su:

* + - * + geodetske i katastarske usluge
        + prostorni planovi

**Geodetske i katastarske usluge – 12.000 EUR –** *geodetsko-katastarske usluge*

Rashodi se odnose na geodetsko-katastarske usluge.

**Prostorni planovi – 1.000 EUR** – *nematerijalna imovina*

Rashodi se odnose na rashode za prostorne i urbanističke planove.

### Program 1002 – 1.921.750 – Upravljanje imovinom

**Opis i cilj programa:** Program obuhvaća troškove održavanja objekata u vlasništvu Grada Pleternice, rekonstrukcije i izgradnje, kupnje, modernizacije, rekonstrukcije i opremanja osim objekata namijenjenih športu, vatrogastvu i poduzetništvu kao i komunalnoj infrastrukturi. U okviru programa ostvareni su rashodi komunalnih usluga. Aktivnosti i projekti u okviru programa su:

* + - * + održavanje poslovnih, stambenih prostora, opreme i drugoga
        + kurija Kušević
        + Memorijalni centar dr. Andrija Štampar
        + Slavonska kuća
        + Društveni dom Poloje.

**Održavanje poslovnih, stambenih prostora, opreme i drugo – 748.000 EUR –** *rashodi za materijal i energiju, rashodi za usluge, građevinski objekti, postrojenja i oprema, dodatna ulaganja na građevinskim objektima*

Rashodi za materijal i energiju odnose se na električnu energija, plin, ostali materijal i dijelove za tekuće i investicijsko održavanje te sitni inventar. Rashodi za usluge obuhvaćaju usluge tekućeg i investicijskog održavanja građevinskih objekata, ostale komunalne usluge, zakupnine i najamnine za građevinske objekte te ostale nespomenute usluge. U okviru ove aktivnosti najznačajniji rashod su ostale komunalne usluge, a koje se odnose na zbrinjavanje otpada, naknadu za odlaganje komunalnog otpada na odlagalištu Vinogradine koji se plaća Gradu Požegi, rashode skloništa za životinje te naknadu za uređenje voda. Rashodi za nabavu neproizvedene i proizvedene dugotrajne imovine odnose se na troškove kupnje zemljišta i zgrada od interesa za Grad Pleternicu, a dodatna ulaganja na građevinskim objektima na troškove ulaganja u zgrade u vlasništvu Grada Pleternice.

### Program 1003 – Održavanje objekata i uređaja komunalne infrastrukture

**Opis i cilj programa:** Program obuhvaća poslove održavanja komunalne infrastrukture i nabave opreme razvrstane u aktivnosti i kapitalne projekte koji predstavljaju obavljanje djelatnosti iz Zakona o komunalnom gospodarstvu. Programom se osiguravaju sredstva za obavljanje poslova održavanja javne rasvjete, održavanje zelenih površina, dječjih igrališta i javnih fontana, čišćenje javno prometnih površina, sanaciju divljih deponija, održavanje ostalih javnih površina, održavanje nerazvrstanih cesta i održavanje groblja. Aktivnosti i projekti u okviru programa su:

* + - * + održavanje nerazvrstanih cesta i ostalih prometnica
        + održavanje javnih zelenih površina
        + održavanje građevina, uređaja i predmeta javne namjene
        + održavanje groblja
        + održavanje čistoće javnih površina
        + održavanje javne rasvjete
        + javni rad –revitalizacija javnih površina

**Održavanje nerazvrstanih cesta i ostalih prometnica – 200.000 EUR**

Rashodi se odnose na zimsku službu, čišćenje ulica, radove održavanja nerazvrstanih cesta (ceste i poljski putevi).

**Održavanje javnih zelenih površina – 155.000 EUR**

Rashodi se odnose na usluge održavanja javnih zelenih površina na području naselja Pleternica.

**Održavanje građevina, uređaja i predmeta javne namjene – 8.000 EUR**

Rashodi se odnose na troškove održavanja građevina, uređaja i predmeta javne namjene. **Održavanje groblja – 55.000 EUR**

Rashodi se odnose na troškove zbrinjavanja otpada s groblja s područja Grada, potrošnju vode i održavanje mrtvačnica, košnju groblja.

**Održavanje čistoće javnih površina – 40.000 EUR**

Rashodi se odnose na sanaciju divljih deponija te uređenja javnih površina.

**Održavanje javne rasvjete – 265.000 EUR**

Rashodi se odnose na troškove javne rasvjete (energija i održavanje).

**Javni rad – revitalizacija javnih površina – 25.000 EUR**

Rashodi se odnose na plaće, obvezne doprinose na plaće te troškove prijevoza osoba zaposlenih u programu javnih radova Grada Pleternice.

### Program 1004 – Izgradnja objekata i uređaja komunalne infrastrukture

**Opis i cilj programa:** Program obuhvaća poslove izgradnje komunalne infrastrukture sukladno Zakonu o komunalnom gospodarstvu. Programom se osiguravaju sredstva za izgradnju javne rasvjete, izgradnju i dodatna ulaganja u prometnice, izgradnju i uređenje groblja, javnih površina, te građevina i uređaja javne namijene. Aktivnosti i projekti u okviru programa su:

* + - * + izgradnja i dodatna ulaganja u prometnice
        + izgradnja javne rasvjete
        + izgradnja i uređenje groblja
        + izgradnja i uređenje javnih površina
        + građevine i uređaji javne namjene

**Izgradnja i dodatna ulaganja u prometnice – 125.000 EUR**

Rashodi se odnose na troškove izrade tehničke dokumentacije za izgradnju javno-prometnih površina, ulaganja u prometnice te izgradnju šetnice uz rijeku Orljavu.

**Izgradnja javne rasvjete – 170.000 EUR**

Rashodi se odnose na troškove izgradnje javne rasvjete na području grada.

**Izgradnja i uređenje groblja – 15.000 EUR**

Rashodi se odnose na ulaganja po mjesnim grobljima – staze, ograde, mrtvačnice i sl.

**Izgradnja i uređenje javnih površina – 150.000 EUR**

Rashodi se odnose na ulaganja vezano za uređenje javnih površina.

**Građevine i uređaji javne namjene – 5.000 EUR**

Rashodi se odnose na ulaganja u građevine i uređaje javne namjene.

### Program 1005 – Razvoj i upravljanje sustava vodoopskrbe, odvodnje i zaštite voda

**Opis i cilj programa:** Program obuhvaća rashode za izgradnju sustava vodoopskrbe, odvodnje i zaštite voda. Aktivnosti i projekti u okviru programa su:

* + - * + izgradnja vodoopskrbnog sustava
        + izgradnja sustava odvodnje otpadnih voda

**Izgradnja vodoopskrbnog sustava – 15.000 EUR**

Rashod se odnosi na kapitalnu pomoć Tekiji d.o.o. za provedbe projekata izgradnje sustava vodoopskrbe na području grada.

**Izgradnja sustava odvodnje otpadnih voda – 300.000 EUR**

Rashod se odnosi na kapitalnu pomoć Tekiji d.o.o. za provedbe projekata izgradnje sustava odvodnje na području grada (Aglomeracija Pleternica i sustav odvodnje Zagrađe – Bučje – Brodski Drenovac)

### Program 1006 – Jačanje gospodarstva

**Opis i cilj programa:** Cilj ovoga programa su razvoj i promocija poduzetničke infrastrukture, jačanje konkurentnog nastupa poduzetnika na tržištu, povećanje investicijskih ulaganja poduzetnika uz rast zaposlenosti, poboljšanje uvjeta za financiranje poduzetnika te podizanje razine poduzetničkih znanja i vještina. Područja programa su izgradnja poduzetničke infrastrukture, promocija poduzetničke infrastrukture, poduzetnički inkubatori i potpore. Aktivnosti i projekti u okviru programa su:

* + - * + razvoj poduzetništva
        + razvoj Poduzetničke zone
        + Tehnologijsko inovacijski centar s inkubatorom – faza II

**Razvoj poduzetništva – 101.000 EUR** *– subvencije trgovačkim društvima i obrtima*

Rashodi se odnose se na potpore male vrijednosti trgovačkim društvima i obrtima s područja Grada Pleternice, a sukladno Programu razvoja gospodarstva Grada Pleternice

**Razvoj poduzetničke zone – 105.000 EUR –** *rashodi za usluge, materijalna imovina, građevinski objekti*

Rashodi se odnose na troškove promocije poduzetničke zone, kupnje zemljišta te ulaganja u infrastrukturu.

**Tehnologijsko inovacijski centar s inkubatorom – faza II –120.000 EUR -** *građevinski objekti*

Rashodi se odnose na troškove izrade tehničke dokumentacije za nadogradnju inkubatora u Pleternici.

### Program 1007 – Potpora poljoprivredi

**Opis i cilj programa:** U okviru programa osiguravaju se sredstva za potpore poljoprivrednom sektoru s ciljem stvaranja uvjeta za konkurentnu poljoprivrednu proizvodnju. Ciljevi programa usmjereni su na preusmjeravanje poljoprivredne proizvodnje prema visoko prihodovnim poljoprivrednim proizvodima, poticanje umrežavanja poljoprivrednih proizvođača i prerađivačkih organizacija te distribucije poljoprivrednih proizvoda. Aktivnosti i projekti u okviru programa su:

* + - * + Razvoj poljoprivrede
        + Pleternički poljoprivredni inkubator s distribucijskim centrom **Razvoj poljoprivrede** – **40.000 EUR** – *subvencije poljoprivrednicima* Planiraju se rashodi za potpore poljoprivrednicima.

**Pleternički poljoprivredni inkubator s distribucijskim centrom – 30.000 EUR** – *građevinski objekti*

Rashodi se odnose na troškove izrade tehničke dokumentacije za izgradnju poljoprivrednog inkubatora u poduzetničkoj zoni.

### Program 1008 – Poticanje razvoja turizma

**Opis i cilj programa:** Program poticanja razvoja turizma uključuje aktivnosti koje se odnose na promociju grada Pleternice kao turističke destinacije kroz sufinanciranje priredbi i manifestacija i podršku aktivnostima Turističke zajednice Grada Pleternice kroz učinkovitu promociju turističke destinacije i urbanog turizma, poticanje projekata uljepšavanja grada i programa koje doprinose razvoju turističke destinacije Grada Pleternice i povećanju turističkog prometa (broj dolaska turista, broj ostvarenih noćenja) na području grada. Aktivnosti i projekti u okviru programa su.

* + - * + Turistička zajednica Grada Pleternice

**Turistička zajednica Grada Pleternice – 80.000 EUR –** *tekuće donacije, kapitalne donacije*

Rashodi se odnose na donacije Turističkoj zajednici Grada Pleternice za provedbu njenih programskim aktivnosti.

### Program 1009 – Predškolski odgoj

**Opis i cilj programa:** Program za cilj ima pružanje podrške roditeljima djece s područja Grada Pleternice. Obuhvaća programe odgoja i obrazovanja djece rane i predškolske dobi od navršenih godinu dana do polaska u školu. Aktivnosti i projekti u okviru programa su:

* + - * + Dječje igraonice
        + Dječji vrtić Tratinčica

**Dječje igraonice – 8.000 EUR –** *tekuće donacije*

Rashod se odnosi na sufinanciranje rada dječjih igraonica u Gradcu, Buku, Kuzmici, Zagrađu i Brodskom Drenovcu

**Dječji vrtić Tratinčica – 1.130.000 EUR –** *građevinski objekti*

Rashod se odnosi na troškove izgradnje i opremanja dječjeg vrtića u Kuzmici.

### Program 1010 – Osnovno i srednjoškolsko obrazovanje

**Opis i cilj programa:** Program za cilj ima pružanje podrške roditeljima osnovnoškolske i srednjoškolske djece. Aktivnosti i projekti u okviru programa su:

* + - * + Nabava radnih materijala i ostalog za učenike osnovne škole
        + Sufinanciranje prijevoza učenika

**Nabava radnih materijala i ostalog za učenike osnovne škole – 45.500 EUR –** *tekuće donacije*

Rashod se odnosi na troškove nabave radnih bilježnica i ostalog materijala za učenike osnovne škole

**Produženi boravak – 24.000 EUR**

Financiranje plaće učiteljice u produženom boravku u Osnovnoj školi.

**Sufinanciranje prijevoza učenika – 4.000 EUR –** *rashodi za usluge*

Rashod se odnosi na sufinanciranje troška prijevoza učenika srednje škole u Pleternici (udaljenost kraća od 5 km).

**Glazbena škoal Požega – 1.200 EUR**

Financiranje prograa izvrsnosti – poticanje darovite djece sukladno ugovoru sa Glazbenom školom Požega, PO Pleternica.

### Program 1011 – Visoko obrazovanje

**Opis i cilj programa:** Program za cilj ima pružanje podrške studentima s područja grada. Aktivnosti i projekti u okviru programa su:

* + - * + Stipendiranje učenika i studenata

**Stipendiranje učenika i studenata – 40.000 EUR** *ostale naknade građanima i kućanstvima iz proračuna*

Rashodi se odnose na isplatu stipendija studentima.

### Program 1012 – Organiziranje i provođenje zaštite i spašavanje

**Opis i cilj programa:** Provedba zakonskih odredbi vezano za vatrogastvo te zaštitu i spašavanje s ciljem spašavanja ljudi i imovine ugroženih požarom ili drugim nesrećama. U okviru programa osiguravaju se i sredstva za tekuće i investicijsko održavanje, dodatna ulaganja u imovinu te izgradnju novih objekata namijenjenih vatrogastvu, zaštiti i spašavanju. Aktivnosti i projekti u okviru programa su:

* + - * + Donacije DVD-ima i Vatrogasnoj zajednici
        + Civilna zaštita
        + Hrvatska gorska služba spašavanja
        + Zgrada DVD Pleternica

**Donacije dobrovoljnim vatrogasnim društvima i vatrogasnoj zajednici – 70.000 EUR –**

*tekuće donacije, kapitalne donacije*

Tekuće i kapitalne donacije Vatrogasnoj zajednici Požeštine koje se doznačavaju dobrovoljnim vatrogasnim društvima s područja Grada Pleternice, a čiji dio sredstava ostaje VZ Požeštine za redovan rad, ostaju na planiranoj razini. U okviru ovih rashoda financiraju se DVD Pleternica, DVD Gradac, DVD Buk, DVD Sulkovci, DVD Požeška Koprivnica, DVD Zagrađe, DVD Bučje, DVD Brodski Drenovac, DVD Lakušija, DVD Frkljevci, DVD Knežci, DVD Požeške Sesvete.

**Civilna zaštita – 10.000 EUR –** *rashodi za materijal i energiju, postrojenja i oprema*

Rashodi se odnose na troškove materijala, energije i opreme civilne zaštite. **Hrvatska gorska služba spašavanja (HGSS) – 1.400 EUR –** *tekuće donacije* Rashod se odnosi na tekuću donaciju HGSS-u za redovan rad.

**Zgrada DVD Pleternica –115.000 EUR** *građevinski objekti*

Rashod se odnosi na početak izgradnje novog vatrogasnog doma u Pleternici.

### Program 1013 – Razvoj civilnog društva

**Opis i cilj programa:** Osiguravanje sredstava za programe javnih potreba koje provode udruge civilnog društva s ciljem razvoja zajednice te razvoja kapaciteta udruga. Aktivnosti i projekti u okviru programa su:

* + - * + Sufinanciranje udruga građana

**Sufinanciranje udruga građana** – **60.000 EUR** – *tekuće donacije, kapitalne donacije*

Rashodi se odnose na tekuće i kapitalne donacije udrugama za redovan rad te ulaganja u dugotrajnu imovinu.

### Program 1014 – Promicanje kulture

**Opis i cilj programa:** Program obuhvaća aktivnosti, poslovi i djelatnosti u kulturi od značenja za Grad Pleternicu, kao i za njegovu promociju na svim razinama međužupanijske i međunarodne suradnje. Program obuhvaća financijsko poticanje razvitka kulturnih aktivnosti odnosno ostvarivanje raznih aktivnosti udruga i ostalih korisnika na području kulture te organizaciju manifestacija od značaja za Grad Pleternicu.. U okviru programa osiguravaju se i sredstva za vjerske zajednice (tekuće i kapitalne pomoći). Aktivnosti i projekti u okviru programa su:

* + - * + Poticanje kulturnih aktivnosti kroz sufinanciranje udruga
        + Kulturne priredbe i manifestacije
        + Sponzorstva u kulturi
        + Pomoć vjerskim zajednicama

**Poticanje kulturnih aktivnosti kroz sufinanciranje udruga – 40.000 EUR** *– tekuće donacije*

Rashodi se odnose na donacije udrugama u kulturi putem Programa javnih potreba u kulturi .

**Kulturne priredbe i manifestacije – 56.000 EUR –** *ostali nespomenuti rashodi poslovanja*

Rashodi se odnose na troškove manifestacija, a temeljem Programa javnih potreba u kulturi.

**Pomoć vjerskim zajednicama – 65.000 EUR –** *tekuće donacije, kapitalne donacije* Tekuće i kapitalne donacije vjerskim zajednicama. Kapitalne donacije putem javnog natječaja.

**Sponzorstva u kulturi – 1.000 EUR** *– ostali nespomenuti rashodi poslovanja*

Rashodi se odnose na ostale rashode vezane za provedbu Programa javnih potreba u kulturi.

### Program 1015 – Razvoj sporta i rekreacije

**Opis i cilj programa:** Program obuhvaća aktivnosti, poslove i djelatnosti u športu od značenja za Grad Pleternicu i njegovu promociju na svim razinama. Cilj programa je sustavno usmjeravati razvoj športa u Gradu Pleternici i kontinuirano osiguravati uvjete za zadovoljavanje potreba građana u područjima športskih djelatnosti. U okviru programa osiguravaju se sredstva za poticanje športsko rekreativnih aktivnosti, športske priredbe i manifestacije te održavanje i ulaganja u športsku infrastrukturu. Aktivnosti i projekti u okviru programa su:

* + - * + Poticanje športsko rekreativnih aktivnosti
        + Športske priredbe i manifestacije
        + Održavanje športske infrastrukture
        + Izgradnja športske infrastrukture

**Poticanje športsko rekreativnih aktivnosti – 181.000 EUR** *– rashodi za usluge, tekuće donacije, kapitalne donacije*

Rashodi se odnose na sufinanciranje rada športskih udruga.

**Športske priredbe i manifestacije – 14.000 EUR –** *rashodi za materijal i energiju, rashodi za usluge, naknade troškova osobama izvan radnog odnosa, ostali nespomenuti rashodi poslovanja, tekuće donacije*

Rashodi se odnose na troškove organizacije športskih manifestacija te tekuće donacije športskim udrugama u te svrhe.

**Održavanje športske infrastrukture – 17.000 EUR –** *rashodi za materijal i energiju, rashodi za usluge*

Rashodi se odnose na troškove održavanja športske infrastrukture

**Izgradnja športske infrastrukture – 50.00 EUR –** *kapitalne donacije, građevinski objekti*

Rashodi se odnose na troškove ulaganja u športsku infrastrukturu i kapitalne donacije športskim udrugama u tu svrhu.

### Program 1016 – Socijalna skrb

**Opis i cilj programa:** Osiguravanje sredstava za ostvarivanje prava iz socijalne skrbi građanima s područja Grada Pleternice koji se odnose na naknade za trošak ogrijeva, jednokratne pomoći, naknada i potpora za novorođenu djecu, pomoći hrvatskim braniteljima, potpore za kupnju prve nekretnine te božićnice umirovljenicima. U okviru programa osiguravaju se sredstva za provedbu projekta Zaželi i putujući dnevni boravak kao i sredstva za rad Hrvatskog crvenog križa. Aktivnosti i projekti u okviru programa su:

* + - * + Obitelj i djeca
        + Naknade iz socijalnog programa
        + Umirovljenici i osobe starije životne dobi
        + Hrvatski Crveni križ
        + Potpore za prvu nekretninu
        + Potpore hrvatskim braniteljima
        + Tratinčica centar rane intervencije
        + Centar za starije osobe
        + Zaželi i ostvari II

**Obitelj i djeca – 160.000 EUR** *– ostale naknade građanima i kućanstvima iz proračuna*

Rashodi se odnose se na isplatu jednokratnih naknada za novorođenu djecu.

**Naknade iz socijalnog programa – 20.000 EUR –** *ostale naknade građanima i kućanstvima iz proračuna*

Rashodi se odnose na naknade koje se isplaćuju sukladno Socijalnom programu, jednokratne pomoći.

**Umirovljenici i osobe starije životne dobi – 38.000 EUR –** *ostale naknade građanima i kućanstvima iz proračuna, rashodi za usluge, ostali nespomenuti rashodi poslovanja*

Rashodi se odnose na naknade koje se isplaćuju sukladno Socijalnom programu (božićnice i uskrsnice umirovljenicima) te troškove organizacije godišnjeg druženja osoba starije životne dobi

**Hrvatski Crveni križ – 25.000 EUR –** *tekuće donacije*

Sukladno zakonskim propisima izdvajaju se sredstva za rad HCK.

**Potpore za prvu nekretninu – 40.000 EUR** *– kapitalne donacije*

Rashodi se odnose na potpore mladim obiteljima za kupnju prve nekretnine.

**Zaželi i ostvari III – 144.450 –** *plaće, ostali rashodi za zaposlene, doprinosi na plaće, naknade troškova zaposlenima, rashod za materijal i energiju, rashodi za usluge, prijevozna sredstva*

Rashodi se odnose na provedbu EU projekta Zaželi i ostvari financiranog iz Europskog socijalnog fonda. Partneri na projektu su Centar za socijalnu skrb i Hrvatski zavod za zapošljavanje PU Požega. U okviru projekta biti će zaposleno 30 žena koje kroz 6 mjeseci pružaju usluge pomoći u kući krajnjim korisnicima projekta. U okviru projekta financiraju se i plaće zaposlenih u gradskoj upravi te materijalni rashodi vezani za provedbu projekta (nabava opreme, paketa za krajnje korisnike, usluge informiranja i sl.)

### Program 1017 – Zaštita okoliša

**Opis i cilj programa:** Program podrazumijeva aktivnosti vezane uz zaštitu okoliša. Aktivnosti i projekti u okviru programa su:

* + - * + Reciklažno dvorište
        + Spremnici za odvojeno prikupljanje komunalnog otpad

**Reciklažno dvorište – 25.000 EUR –** *subvencije trgovačkim društvima u javnom sektoru*

Rashodi se odnose na sufinanciranje rada reciklažnog dvorišta u Pleternici.

## JAVNA VATROGASNA POSTROJBA POŽEŠKO-SLAVONSKE ŽUPANIJE

### Program 2000 – Poslovanje javne vatrogasne postrojbe Požeško-slavonske županije

**Opis i cilj programa:** Cilj programa je osiguranje redovnog funkcioniranja Javne vatrogasne postrojbe Požeško-slavonske županije i što veće kvalitete protupožarne zaštite. Sredstvima planiranim i utrošenim ovim programom omogućeno je Javnoj vatrogasnoj postrojbi Požeško- slavonske županije obavljanje osnovne djelatnosti gašenja požara, spašavanja ljudi i imovine ugroženih požarom ili drugim nesrećama. Programi obuhvaćaju aktivnosti kojima se izvršavaju rashodi za zaposlene i materijalni rashodi, a obuhvaćaju financiranje decentraliziranih funkcija vatrogastva. Javna vatrogasna postrojba ima zaposleno 20 vatrogasaca koji djelatnost obavljaju u gradovima Pleternici (6), Kutjevu (2), Pakracu (3) i Lipiku (2) te općinama Jakšić (1), Kaptol (1), Velika (2), Brestovac (2) i Čaglin (1). Aktivnosti i projekti u okviru programa su:

* + - * + Poslovanje Javne vatrogasne postrojbe Požeško-slavonske županije

**Poslovanje Javne vatrogasne postrojbe Požeško-slavonske županije – 345.846 EUR –** *plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi*

Rashodi se odnose na rad Javne vatrogasne postrojbe.

## HRVATSKA KNJIŽNICA I ČITAONICA PLETERNICA

### Program 3000 – Poslovanje Hrvatske knjižnice i čitaonice Pleternica

**Opis i cilj programa:** U skladu sa Statutom djelatnost Hrvatske knjižnice i čitaonice je: nabava, stručna obrada, čuvanje i zaštita knjižnične građe, te zaštita knjižnične građe koja je kulturno dobro, izrada i objavljivanje biltena, kataloga, bibliografija i drugih informacijskih pomagala, sudjelovanje u izradi skupnih kataloga i baza podataka, omogućavanje pristupačnosti knjižnične građe i informacija korisnicima prema njihovim potrebama i zahtjevima, osiguravanje korištenja i posudbe knjižnične građe te protok informacija, poticanje i pomoć korisnicima Knjižnice pri izboru i korištenju knjižnične građe, informacijskih pomagala i izvora, vođenje dokumentacije o građi i korisnicima. Cilj programa je zadovoljenje kulturnih potreba stanovnika grada Pleternice, uz povećanje standarda usluge na području knjižnične djelatnosti*.* Aktivnosti i projekti u okviru programa su:

* + - * + *Obavljanje redovne djelatnosti Hrvatske knjižnice i čitaonice Pleternica*
        + *Nabava knjiga*
        + *Nabava opreme*

**Obavljanje redovne djelatnosti Hrvatske knjižnice i čitaonice Pleternica – 94.400 EUR –** *plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi.*

Rashodi se odnose na redovan rad Hrvatske knjižnice i čitaonice Pleternica, izdatke za zaposlene, troškove energije, održavanja zgrade knjižnice i sl.

**Nabava knjiga – 4.400 EUR –** *knjige, umjetnička djela i ostale izložbene vrijednosti*

Rashodi se odnose na nabavu knjiga za knjižnicu.

**Nabava opreme – 11.000 EUR** – *postrojenja i oprema*

Rashodi se odnose na nabavu opreme za rad Hrvatske knjižnice i čitaonice Pleternica.

## DJEČJI VRTIĆ TRATINČICA

### Program 4000 – Poslovanje Dječjeg vrtića Tratinčica

Opis i cilj programa: U okviru ovog programa osiguravaju se financijska sredstva kojima se omogućuje ostvarivanje predškolske djelatnosti Dječjeg vrtića Pleternica te provedba programa i projekata vezanih za odgoj i obrazovanje. Aktivnosti i projekti u okviru programa su:

* + - * + *Redovna djelatnost dječjeg vrtića*
        + *Predškola*
        + *Nabava opreme*
        + *Produženi boravak*

**Redovna djelatnost Dječjeg vrtića Tratinčica – 628.800,00 EUR** *– plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi*

Rashodi se odnose na redovan rad dječjeg vrtića, plaće i naknade za zaposlene, potrošnju energenata, održavanje, namirnice za prehranu djecu i sl.

**Predškola – 54.210,00 EUR –** *plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge*

Rashodi se odnose na provedbu programa predškole.

**Nabave opreme – 7.890,00 EUR –** *oprema*

Rashodi se odnose na troškove nabave opreme za vrtić.

**Produženi boravak – 50.000,00E UR –** *produženi boravak*

*Radi se o troškovima djelatnika i materijalnim troškovima nastalim uslijed produženog boravka djece u vrtiću.*

## JAVNA USTANOVA PLETERNICA

### Program 5000 – Poslovanje javne ustanove Pleternica

**Opis i cilj programa:** U okviru ovog programa osiguravaju se financijska sredstva kojima se omogućuje ostvarivanje djelatnosti Javne ustanove Pleternica te provedba programa i projekata vezanih za istu. Aktivnosti i projekti u okviru programa su:

* + - * + Redovna djelatnost Javne ustanove Pleternica
        + Interpretacijski centar Muzej bećarca

**Redovna djelatnost Javne ustanove Pleternica – 81.500,00 EUR** –r*ashodi za plaće, materijal i energiju te rashodi za usluge.*

DjelatnostJavne ustanova Pleternica je upravljanje Interpretacijskim centrom Terra Panonica i budućim Interpretacijskim centrom Muzej bećarca te organizacijom programa i aktivnosti iz djelokruga centara za posjetitelje. U okviru ove aktivnosti financiraju se rashodi za ostvarivanje programa Javne ustanove Pleternica.

**Interpretacijski centar – Muzej bećarca** *– plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge te ostali nespomenuti rashodi poslovanja.*

Rashodi se odnose na provedbu EU projekta „Svijet graševine“ kojemu je nositelj Grad Pakrac, a partneri Grad Pleternica, Požeško-slavonska županija, Turistička zajednica Požeško- slavonske županije, Muzej Grada Pakraca i Gradska knjižnica Pakrac. U okviru projekta planira se uspostava rada Interpretacijskog centra Muzej bećarca, a navedeni rashodi odnose se na plaće zaposlenih na projektu, obvezne doprinose na plaću te materijalne rashode vezane na provedbu projekta.

Pleternica, studeni 2022.